Орҳан Бийиклӣ

Орҳан Бийиклӣ (; тав. 26 октябри соли 1985, Измит, Коҷаелӣ, Туркия) — ҳунарпешаи театр, синамо ва телевизиони турк. Ӯ бештар дар силсилафилмҳо ҳунарнамоӣ мекунад. Орҳан солҳои аввали фаъолияти худ дар нақшҳои хурд иштирок намудааст.

Ӯро дар Тоҷикистон иҷрои нақши Йигит дар силсилафилми бисёрсериягии Ҳомиён ( 2008—2011) муаррифӣ намуд, ки пас аз хотимаи филми мазкур ӯ бо дигар қаҳрамонҳои сериол: Айчин Туйюн, Меҳмет Озгур, Эртан Килич ва Усмон Кот, соли 2011 ба Душанбе сафар намуданд. Ӯро дар Тоҷикистон бо номи қаҳрамони филм Йигит мешиносанд.

 Зиндагинома 
Орҳан Бийиклӣ 26 октябри соли 1985 дар Измит таваллуд шудааст. Номи падари ӯ Азиз Бийиклӣ мебошад. Онҳо дар оила 7 бародар мебошанд. Ӯ мактаби миёнаи Намик Камолро хатм намудааст. Ҳангоми таҳсил дар мактаби миёна ӯ ба ҳунару театр завқ пайдо намуда, дар театри мактаб кор кардааст. Пас аз хатми мактаб ӯ дар театрҳои шаҳри Коҷаелӣ фаъолияти хешро оғоз кард. Орҳан дар Консерваторияи миллии Донишгоҳи Истанбул.

 Фаъолият 
Орҳан фаъолияти ҳунарияшро дар силсилафилмҳо дар нақшҳои хурд оғоз намудааст.

Соли 2002 ӯ дар силсилафилми телевизионии коргардон Тонер Тунч «Дунёи асрор», нақши хурдакакеро бозидааст. Солҳои 2003—2007 ӯ нақшҳои хурдро иҷро мекард, ки соли 2007 ӯро ба силсилафилми 134 қисмаи шабакаи Samanyolu TV, «Ҳомиён» (Kollama), дар нақши асосии Йигит даъват намуданд. Қаҳрамони ӯ Йигит саркомисари шуъбаи полис тасвир мекунад, ӯ хело ҷасуру нотарс буда барои ҳифзи Ватан саъйу кӯшиш мекунад. Ин силсилафилм дар Осиёи Миёна махсусан дар Тоҷикистон хело машҳур шуд. Дар силсилафилм инчунин ҳунарпешаҳо Меҳмет Озтурк, Ашраф Колчак, Алӣ Башар, Айчин Туйюн, Эртан Килич ва дигарон ҳунарнамоӣ намудаанд.

Соли 2012 низ бо чунин хислат дар силсилафилми «Садоқат» нақши Орифро бозидааст.

Ӯ 8 июли соли 2017 раиси лигаи якуми ҳаводорони «Bağdatspor» дар Измит  интихоб шуд.

 Ҳаёти шахсӣ 
Орҳан бо Бурҷу Бийиклӣ оиладор буда, соҳиби духтаре мебошанд. Ӯ дар маркази Коҷаелӣ дукони қаннодӣ дорад.

 Нақшҳои театрӣ 
 Temizlik İşleri, 2015
 Kim Geldi Biliyorum, 2011
 Macbeth
 Cimri
 Gözlerimi Kaparım Vazifemi Yaparım
 Bahar Noktası
 Köprüden Görünüş
 Ay Işığında Şamata

 Филмнома 
 Силсилафилм Сол Номгӯй Нақш Шарҳҳо2018Gökyüzümü ÇaldilarНақши асосӣ2014Küçük Gelin2014Водии гургон: Дом (Kurtlar Vadisi Pusu)Мавсими 82012-2015Садоқат (Ekip 1:Nizama Adanmis Ruhlar)Ориф2011Şefkat Tepe2009Ömre bedelБакирНақши хурд2008Ҳомиён (Kollama)ЙигитНақши асосӣ2008İyilik KervanıЙигит2008Küçük KadınlarРаҷаб2005Beşinci BoyutФотеҳ ИсмоилНақши хурд2004Arapsaçı2004Büyük BuluşmaЙилмаз/Онур2003Hayat bilgisi2002Дунёи асрор (Sırlar Dünyası)Исмоил Филм Сол Номгӯй Нақш Шарҳҳо2015Manda yuvasi2011Hop Dedik: Deli DumrulАлперен2010Bekle BeniЛейтенант Милош

 Эзоҳ 

 Пайвандҳо 

Гурӯҳ:Ҳунарпешаҳо аз рӯи алифбо
Гурӯҳ:Ҳунарпешамардони синамои Туркия
Гурӯҳ:Ҳунарпешамардони телевизиони Туркия
Гурӯҳ:Ҳунарпешаҳои мард асри XXI
Гурӯҳ:Ҳунарпешамардони театри Туркия